
  R O M Â N I A                                                                                                                                                                                                                    
JUDEŢUL TIMIŞ

ORAŞUL DETA

   P R I M A R
Nr. 2.309/08.04.2021                                                                                           

REFERAT DE APROBARE
a proiectului hotărâre privind aprobarea bugetului local de venituri și cheltuieli pe anul 2021 și estimări pe anii 2022-2024
Proiectul bugetului local s-a elaborat în baza OUG nr. 57/2019 privind Codul administrativ, a Legii nr. 273/2006 privind finanțele publice locale, cu modificările și completările ulterioare, a Legii nr. 15/2021 legea bugetului de stat pe anul 2021, a legilor speciale și a altor acte normative, luând în considerare resursele financiare avute la dispoziție și a celor care pot fi atrase în viitor.

Proiectul de buget pentru anul 2021 este elaborat în contextul implementării unei politici bugetare orientată spre atingerea echilibrului bugetar, utilizării eficiente a fondurilor publice și al asigurării îndeplinirii principalelor funcții ale administrației publice locale:

· administrarea și buna gestiune a bunurilor și fondurilor publice,

· accesarea fondurilor comunitare și derulării programelor de dezvoltare și a infrastructurii publice și sociale: străzi, protecție socială.

În vederea realizării obiectivelor, prezentul proiect de buget stabilește volumul și structura veniturilor pe surse.

Potrivit Legii nr. 273/2006 privind finanțele publice locale, autoritățile locale au obligația să aprobe bugetele locale cu două secțiuni: secțiunea de funcționare (cheltuieli de personal, cheltuieli cu bunuri și servicii), respectiv secțiunea de dezvoltare (cheltuieli de capital), cu venituri și cheltuieli stabilite pentru fiecare secțiune. Din sursele de finanțare se asigură obligatoriu finanțarea secțiunii de funcționare, eventual excedentul secțiunii de funcționare se utilizează pentru finanțarea secțiunii de dezvoltare. Bugetul poate fi aprobat cu deficit pe secțiunea de dezvoltare care se acoperă din excedentul anilor precedenți.

Sinteza bugetului local detaliată la venituri pe capitole și subcapitole, iar la cheltuieli pe părți, capitole, subcapitole, titluri, articole, alineate și paragrafe, după caz, este prevăzută în anexa nr. 1.
La partea de venituri, s-au stabilit sursele de venituri în funcție de baza legală a încasărilor, de nivelul impozitelor, taxelor și tarifelor, frecvența încasărilor, precum și prevederile legale privind transferurile, cotele și sumele defalcate din unele venituri ale bugetului de stat.

Veniturile bugetului local prognozate a se realiza în anul bugetar 2021 sunt în suma totală de 13.839,39 mii lei, care se constituie din:

Veniturile proprii ale bugetului local prognozate a se încasa în cursul anului 2021 sunt estimate la 4.209,06 mii lei.
Alte surse de venit, conform Adresa nr.934/05.04.21 a D.G.R.F.P.Timiș:
a)Sume defalcate din TVA pentru finanțarea cheltuielilor descentralizate la nivelul comunelor, orașelor și municipiilor, potrivit Legii nr. 15/2021 privind bugetul de stat pe anul 2021, repartizate orașului Deta sunt în sumă de 2.122,90 mii lei și au următoarea destinație:

-583,00 mii lei, finanţarea de bază a unităţilor de învăţământ preuniversitar de stat pentru categoriile de cheltuieli prevăzute la art. 104 alin. (2) lit. b)-d) din Legea nr. 1/2011, cu modificările şi completările ulterioare,
-1.309,00 mii lei, finanțarea drepturilor asistenților personali ai persoanelor cu handicap grav și indemnizațiile persoanelor cu handicap acordate în baza Legii nr. 448/2006, art. 42 alin. (4),

-4,00 mii lei, sume repartizate pentru finanțarea ajutorului de încălzire cu lemne, cărbuni și combustibili petrolieri pentru beneficiarii de ajutor social, 
-20,00 mii lei, finanţarea cheltuielilor creşelor,
-13,00 mii lei, sume repartizate pentru finanțarea cheltuielilor cu serviciile publice comunitare de evidență a persoanelor, 

-90,00 mii lei, sume alocate pentru finanțarea drepturilor copiilor/elevilor/tinerilor cu cerințe educaționale speciale, integrați în învățământul de masă, potrivit art, 51 alin (2) din Legea nr. 1/2011,
-93,90 mii lei, finanţarea cheltuielilor cu bursele acordate elevilor din unităţile de învăţământ preuniversitar de stat de la nivelul comunelor, oraşelor şi municipiilor, potrivit prevederilor art. 82 şi 105 din Legea nr. 1/2011, cu modificările şi completările ulterioare,
b) Cote defalcate din impozitul pe venit potrivit art. 6 (1) și (3) din Legea nr. 15/2021 privind bugetul de stat pe anul 2021 – 4.332,00 mii lei;
c) Sume repartizate din fondul la dispoziția Consiliului Județean din impozitul pe venit, art.6 alin.(6) din Legea nr. 15/2021 privind bugetul de stat pe anul 2021, - 314,00 mii lei;
 d) Sume defalcate din TVA pentru finanțarea cheltuielilor privind drumurile județene și comunale – 15,00 mii lei;
 e) Sume defalcate din TVA pentru echilibrarea bugetelor locale – 191,00 mii lei;
 f) Sume alocate din cote defalcate din impozitul pe venit pt. echilibrarea bugetelor locale – 1.358,00 mii lei;
  g) Subvenții primite de la bugetul de stat și de alte bugete – 1.297,43 mii lei.
Cheltuielile bugetului local pe anul 2021 în sumă de 14.535,31 mii lei, sunt fundamentate, dimensionate și repartizate pe destinații, respectiv pe acțiuni, activități, programe, proiecte, obiective, se efectuează în concordanță cu atribuțiile care-i revin autorității publice locale, cu prioritățile stabilite de acestea în vederea funcționării și în interesul colectivității locale.

De asemenea, dimensionarea cheltuielilor bugetelor locale se efectuează în strictă corelare cu posibilitățile reale de încasare a veniturilor bugetelor locale, estimate a se realiza.

Pentru acoperirea deficitului secțiunii de dezvoltare s-a luat în calcul excedentul anilor precedenți, respectiv suma de 695,92 mii lei.
Pentru fundamentarea cheltuielilor de personal s-a luat în calcul numărul de posturi ocupate, salariul la 31 decembrie 2020, acordarea normei de hrană și s-a exclus voucherele de vacanță.

Pornind de la sumele alocate și veniturile preconizate a se realiza, apreciem că fundamentarea bugetului s-a făcut ținând cont de principiile realității și echilibrului bugetar, astfel încât activitatea primăriei și a instituțiilor subordonate/coordonate Consiliului Local al orașului Deta să se desfășoare în condiții normale, propun aprobarea bugetului de venituri și cheltuieli al Orașului Deta, pentru anul 2021.

Pt.PRIMAR,

Pluștea Corneliu-Traian

